ปจด มาวันที่ 4 พ.ย. กินยาคุมฉุกเฉินไปเมื่อวันที่ 16 พ.ย. ทันทีหลังมีเพศสัมพันธ์โดยการใส่ถุงยางค่ะ แต่ไม่มั่นใจเลยกินยาด้วย สองสามวันที่ผ่านมานี้ (24-26 พ.ย.) มีเลือดออกกะปริบกะปรอยพร้อมกับตกขาว ท้องอืด และมีอาการเจ็บคัดเต้านมและปวดเกร็งบริเวณท้องตั้งแต่เมื่อวานจนวันนี้ค่ะ (27 พ.ย.) เครียดมากค่ะ อยากทราบว่าอาการเหล่านี้เกิดจากอะไรคะ
สวัสดีค่ะ เลือดที่ออกกะปริดกะปรอยในวันที่ 24-26 พ.ย. น่าจะเกิดจากผลของยายาคุมฉุกเฉินที่ได้ทานไปในวันที่ 16 พ.ย. ได้ เนื่องจากไม่ใช่ช่วงวันที่ที่ประจำเดือนควรจะมา ส่วนอาการตกขาว ท้องอืด เจ็บเต้านม ปวดท้อง ก็น่าจะเป็นอาการที่เกิดจากการแปรปรวนของฮอร์โมน ซึ่งอาจเกิดจากผลของยาคุมที่ไปมีผลต่อการผลิตฮอร์โมนของรังไข่ได้ หรืออาจเป็นอาการที่ใกล้จะมีประจำเดือนมาก็ได้ค่ะ แต่ทั้งนี้ อาการดังกล่าว ไม่ใช่อาการของการตั้งครรภ์ เพราะอาการของการตั้งครรภ์ไม่ได้ปรากฏเร็วภายในประมาณ 10 วันหลังจากมีเพศสัมพันธ์ไปค่ะแนะนำควรรอดูว่าหลังจากนี้ ประจำเดือนจะมาหรือไม่ หากเลยกำหนดไปนานหลายวันหรือเป็นสัปดาห์ ก็ควรลองตรวจหาการตั้งครรภ์ดู หากตรวจไม่พบ ก็ให้รอประจำเดือนต่อไปก่อน เพราะผลของยาคุมฉุกเฉินก็อาจทำให้ประจำเดือนมาช้าได้ โดยอาจมาในช่วงปลายเดือน ธ.ค. เลยก็ได้ค่ะ